section_heading: Vojna karijera
paragraph_text: Felix Langer rođen je 25. ožujka 1859. u Ratiboru. U vojsku je stupio 1879. kao kadet služeći u 30. pješačkoj pukovniji. Čin poručnika dostigao je u listopadu 1880. godine, dok od siječnja 1885. služi kao pobočnik u 2. bojnoj. U siječnju 1894. promaknut je u satnika, dok od srpnja 1900. zapovijeda satnijom u 43. pješačkoj pukovniji. U rujnu 1909. unaprijeđen je u bojnika, te je istodobno premješten u 176. pješačku pukovniju. U travnju 1911. postaje zapovjednikom pješačke pukovnije kojom zapovijeda iduće tri godine. U travnju 1914. promaknut je u čin general bojnika, te postaje zapovjednikom 54. pješačke brigade sa sjedištem u Ulmu na kojem mjestu dočekuje i početak Prvog svjetskog rata.